એક સંસ્‍કૃત શ્‍લોકના ભાવાર્થ અનુસાર જો સાત ભવનાં પુણ્‍ય તપતાં હોય તો સંગીતનો ‘નાદ’ લાગે અને જો આઠમા ભવના પુણ્‍ય તપતા હોય તો સાહિત્‍યનો નાદ લાગે અને જો જન્‍મોજન્‍મના પુણ્‍ય તપતાં હોય તો જ ઓશો સાહિત્‍યનો નાદ લાગે ! ઓશોની વિદાયને પા સદી જેટલો સમય વિતી ગયો હોવા છતા તેનું નામ સાંભળતા જ ચોંકી જનારાની સંખ્‍યા ઘટી નથી. શિવ..શિવ.. આ પવિત્ર શ્રાવણ માસમાં કોનું નામ લીધું ? દેવોના દેવ મહાદેવ વિશે છાપાની પૂર્ર્તિઓ અને ટીવી સીરીયલોએ ન જાણવા જેવું શું રહેવા દીધું છે ? બસ.. આજ શું રહી ગયું છે.. એ જાણવા ઓશો રજનીશે પૂનામાં શિવ-સૂત્ર પર આપેલા અમૃત પ્રવચનોનો સંકલિત ગ્રંથ ‘શિવ-સૂત્ર’ વાંચવો પડે.